Saha palanut
Saha palanut.

(S.T.T.) Viime lauantaina klo 10 aikaan illalla syttyi Läskelän Joensuun saha tuleen, palaen lyhyessä ajassa perustuksiaan myöten. Tulen valta oli niin ankara, ettei mitään irtaimistosta saatu pelastetuksi. Sahan konehuone pannuineen sensijaan saatiin pelastetuksi samoinkuin muutkin läheiset rakennukset ja tavaravarastot. Rakennus oli kaksikerroksinen ja rakennettu noin 4 vuotta sitten. Saha oli neliraaminen. Palanut omaisuus oli vakuutettu 130,000 mksta Pohjolassa ja Fenniassa. Poliisitutkinnossa ei ole saatu selville, mistä tuli sai alkunsa. Sen alkaminen tuntuu sitäkin kummallisemmalta, kun sahalla työt oli lopetettu jo klo 6 illalla eikä rakennuksen siinä paikassa, missä tuli ensin huomattiin, säilytetty mitään tulenarkoja aineita eikä siellä ollut edes sähkövoiman siirtolaitteita. Saha rakennettanee uudelleen, joten toivottavasti sen pariin sataan nouseva työläisjoukko ei jää työttömäksi.

[Lähde: Uusi Suometar 16.1.1917 sivu 5]

[S.T.T. = Suomen Tietotoimisto]

Anonyymi
Tulipalot
Uusi Suometar
1917